**ประกาศรับสมัครเพื่อเข้ารับการอบรมแพทย์ประจำบ้านต่อยอด อนุสาขากุมารเวชศาสตร์โรคหัวใจ**

**ภาควิชากุมารเวชศาสตร์ คณะแพทยศาสตร์ มหาวิทยาลัยธรรมศาสตร์ ประจำปีการฝึกอบรม 2568**

**คุณสมบัติของผู้สมัครเข้ารับการอบรม**

1. เป็นผู้ได้รับใบอนุญาตประกอบวิชาชีพเวชกรรมและมีคุณสมบัติอย่างใดอย่างหนึ่งต่อไปนี้

1) เป็นผู้ได้รับหนังสืออนุมัติหรือวุฒิบัตรแสดงความรู้ความชำนาญในการประกอบวิชาชีพเวชกรรมสาขากุมารเวชศาสตร์

2) เป็นแพทย์ประจำบ้านปีสุดท้ายในการฝึกอบรมเพื่อวุฒิบัตรสาขากุมารเวชศาสตร์ และเป็นผู้มีสิทธิสอบเพื่อหนังสืออนุมัติหรือวุฒิบัตรสาขากุมารเวชศาสตร์ในปีการศึกษานั้น

2. สามารถเข้ารับการฝึกอบรมในหลักสูตร 2 ปี

3. ข้อกำหนดตามเกณฑ์การรับแพทย์ประจำบ้านต่อยอดอนุสาขากุมารเวชศาสตร์โรคหัวใจ ที่แพทยสภาและราชวิทยาลัยกุมารแพทย์แห่งประเทศไทยกำหนด

**จำนวนผู้รับการฝึกอบรม** จำนวน 1 คนต่อปี

**กำหนดการรับสมัคร** ตั้งแต่บัดนี้ จนถึงวันที่ 15 กันยายน 2567

**กำหนดการสอบสัมภาษณ์** วันที่ 26 กรกฎาคม 2567 เวลา 13.00 น. ณ ห้องประชุมภาควิชากุมารเวชศาสตร์ ชั้น 6 ตึกกิตติวัฒนา

**เอกสารประกอบการรับสมัคร**

1. ใบสมัครพร้อมรูปถ่าย สามารถกรอกใบสมัคร online จาก website คณะแพทยศาสตร์

มหาวิทยาลัยธรรมศาสตร์ (https://www.med.tu.ac.th/?page\_id=2304)

พร้อมแนบรูปถ่ายหน้าตรง ถ่ายไว้ไม่เกิน 6 เดือน จำนวน 1 รูป

2. สำเนาทะเบียนบ้าน

3. สำเนาบัตรประชาชน

4. สำเนาใบเปลี่ยนชื่อ – สกุล (กรณีเปลี่ยนชื่อ – สกุล)

5. ระเบียนแสดงผลการศึกษาตลอดหลักสูตรแพทยศาสตร์บัณฑิต

6. สำเนาใบอนุญาตประกอบวิชาชีพเวชกรรม หรือหนังสือรับรองการขึ้นทะเบียนเป็นผู้ประกอบวิชาชีพเวชกรรม

7. สำเนาหนังสืออนุมัติหรือวุฒิบัตรแสดงความรู้ความชำนาญในการประกอบวิชาชีพเวชกรรม สาขากุมารเวชศาสตร์

8. หนังสือจากต้นสังกัดอนุมัติให้เข้ารับการฝึกอบรม และรับรองว่าจะทำสัญญาเมื่อได้รับการคัดเลือกแล้ว (กรณีมีต้นสังกัด)

9. หนังสือแสดงประวัติส่วนบุคคล (curriculum vitae หรือ portfolio) แสดงถึงการศึกษา การฝึกอบรม ผลงานวิชาการ และกิจกรรมพิเศษของผู้สมัคร

10. หนังสือรับรอง / แนะนำผู้สมัคร จำนวน 3 ฉบับ โดยส่งเป็นจดหมายปิดลับ ถึงหัวหน้าหน่วยกุมารเวชศาสตร์โรคหัวใจ

ภาควิชากุมารเวชศาสตร์ คณะแพทยศาสตร์ มหาวิทยาลัยธรรมศาสตร์ ถ.พหลโยธิน ต.คลองหนึ่ง อ.คลองหลวง

จ.ปทุมธานี 12120 (วงเล็บมุมซอง สมัครแพทย์ประจำบ้านต่อยอดกุมารเวชศาสตร์โรคหัวใจ) โดยเป็นหนังสือจาก

บุคคลดังต่อไปนี้

1) ผู้บังคับบัญชาในปัจจุบัน ในกรณีปฏิบัติงานอยู่ต้องมีหนังสือแนะนำจากผู้บังคับบัญชา อย่างน้อย 1 ฉบับ

2) อาจารย์แพทย์ในสถาบันที่ผู้สมัครเคยศึกษาหรือกำลังศึกษาอยู่

หมายเหตุ กรณีที่ยังมีสัญญาผูกพันกับต้นสังกัด ขอให้มีหนังสือรับรองจากหัวหน้างาน หรือ ผู้อำนวยการโรงพยาบาล

ว่าได้รับทราบและยินดีที่ให้ผู้สมัครเข้ารับการฝึกอบรม หากได้รับคัดเลือกเข้าศึกษาต่อ

**วิธีการสมัคร**

ผู้สนใจสามารถสมัครแบบ online ได้ที่ https://www.med.tu.ac.th/?page\_id=2304

**สอบถามรายละเอียดเพิ่มเติม**

ภาควิชากุมารเวชศาสตร์ คณะแพทยศาสตร์ มหาวิทยาลัยธรรมศาสตร์ (ศูนย์รังสิต) โทร 02-926-9514

**เกณฑ์และวิธีพิจารณาตัดสิน**

ตัดสินผู้มีสิทธิเข้ารับการฝึกอบรม โดยคณะกรรมการคัดเลือกผู้เข้ารับการอบรมแพทย์ประจำบ้านต่อยอดสาขา

กุมารเวชศาสตร์โรคหัวใจ ภาควิชากุมารเวชศาสตร์ คณะแพทยศาสตร์ มหาวิทยาลัยธรรมศาสตร์

มีรายละเอียดดังต่อไปนี้

1. พิจารณารับผู้สมัครมีต้นสังกัดและผู้สมัครอิสระตามสัดส่วนของโรงพยาบาลธรรมศาสตร์กำหนด

2. พิจารณาทัศนคติต่อการฝึกอบรม

3. พิจารณาหลักฐานประกอบการสมัคร ประวัติการศึกษา ประวัติการทำงาน ประวัติการฝึกอบรม กิจกรรมพิเศษ

และข้อมูลเพิ่มเติมของผู้สมัคร

4. ผลการสัมภาษณ์โดยคณะกรรมการคัดเลือก ทัศนคติและความสนใจต่อการฝึกอบรมอนุสาขากุมารเวชศาสตร์

โรคหัวใจ ทักษะการสื่อสาร การแก้ปัญหาเฉพาะหน้า การคิดอย่างมีวิจารณญาณ บุคลิกภาพ การตอบคำถาม

ในวันสัมภาษณ์

ผลการตัดสินของคณะกรรมการถือเป็นที่สิ้นสุด

**การอุทธรณ์ผลการคัดเลือก**

แพทย์ประจำบ้านที่มีความประสงค์ขออุทธรณ์ผลการคัดเลือก สามารถดาวโหลดแบบฟอร์มที่

www.med.tu.ac.th และยื่นอุทธรณ์ภายใน 7 วันหลังจากการประกาศผลการคัดเลือก

ประกาศ ณ วันที่ 15 สิงหาคม 2567